Komission asetus (ETY) N:o 1076/78 annettu 23 päivänä toukokuuta 1978 tietojen toimittamisesta raakatupakka-alalla



Virallinen lehti nro L 136 , 24/05/1978 s. 0008 - 0009

Suomenk. erityispainos Alue 3 Nide 9 s. 0244

Kreikank. erityispainos: Luku 03 Nide 21 s. 0079

Ruotsink. erityispainos Alue 3 Nide 9 s. 0244

Espanjank. erityispainos: Luku 03 Nide 14 s. 0054

Portugalink. erityispainos: Luku 03 Nide 14 s. 0054



KOMISSION ASETUS (ETY) N:o 1076/78 annettu 23 päivänä toukokuuta 1978 tietojen toimittamisesta raakatupakka-alalla EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon raakatupakka-alan yhteisestä markkinajärjestelystä 21 päivänä huhtikuuta 1970 annetun neuvoston asetuksen (ETY) N:o 727/70(1), sellaisena kuin se on viimeksi muutettuna liittymisasiakirjalla, ja erityisesti sen 15 artiklan, sekä katsoo, että 6 päivänä joulukuuta 1971 annetussa komission asetuksessa (ETY) N:o 2602/71(2) vahvistetaan tupakan yhteistä markkinajärjestelyä koskevan lainsäädännön soveltamiseen tarvittavat tiedot sekä aikataulu, jonka mukaan jäsenvaltioiden on lähetettävä ne komissiolle, tietyissä asetuksissa, erityisesti tupakanlehdistä maksettavan palkkion myöntämistä koskevista yksityiskohtaisista säännöistä 25 päivänä elokuuta 1970 annetussa komission asetuksessa (ETY) N:o 1726/70(3) ja raakatupakka-alan interventiota koskevista yksityiskohtaisista säännöistä 25 päivänä elokuuta 1970 annetussa komission asetuksessa (ETY) N:o 1727/70(4) säädetään myös tietojen toimittamisesta määräajoin; lisäksi uusien tietojen toimittaminen on osoittautunut tarpeelliseksi erityisesti, kun kyseessä on vientitukien myöntäminen, hallinnon yksinkertaistamiseksi olisi nämä tiedot toisaalta koottava yhteen ja toisaalta kevennettävä näiden tietojen lähettämisen aikataulua; tämän vuoksi olisi kumottava asetus (ETY) N:o 2602/71 sekä asetuksissa (ETY) N:o 1726/70 ja (ETY) N:o 1727/70 olevat tietoja koskevat eri säännökset, ja tässä asetuksessa säädetyt toimenpiteet ovat raakatupakan hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Jäsenvaltioiden on toimitettava komissiolle vuosittain kunkin tupakkalajikkeen osalta liitteen A kohdassa luetellut tiedot. 2. Määräpäivät näiden tietojen komissiolle lähettämiseen luetellaan liitteen B kohdassa. 3. Komissio välittää nämä tiedot vuosittain jäsenvaltioille. 4. Jos interventioon tarjotut tupakan määrät ylittävät tai ovat vaarassa ylittää 20 päivänä heinäkuuta 1970 annetussa neuvoston asetuksessa (ETY) N:o 1469/70(5) säädetyt tupakan prosenttiosuudet ja määrät, jäsenvaltion on ilmoitettava tästä komissiolle välittömästi. 2 artikla Kumotaan asetus (ETY) N:o 2602/71. 3 artikla Kumotaan asetuksen (ETY) N:o 1726/70 12 artiklan 2 kohta ja asetuksen (ETY) N:o 1727/70 9 artiklan 3 kohta. 4 artikla Tämä asetus tulee voimaan 1 päivänä kesäkuuta 1978. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä toukokuuta 1978. Komission puolesta Finn GUNDELACH Varapuheenjohtaja (1) EYVL N:o L 94, 28.4.1970, s. 1 (2) EYVL N:o L 269, 8.12.1971, s. 9 (3) EYVL N:o L 191, 27.8.1970, s. 1 (4) EYVL N:o L 191, 27.8.1970, s. 5 (5) EYVL N:o L 164, 27.7.1970, s. 35 LIITE A. Luettelo tiedoista, jotka jäsenvaltioiden on toimitettava >TAULUKON PAIKKA> B. Aikataulu, jonka mukaan jäsenvaltioiden on toimitettava tiedot komissiolle >TAULUKON PAIKKA>